p



## Breznica 3, 4274 Žirovnica

tel.: 04 5809 100, fax: 04 5809 109

**NADZORNI ODBOR**

Številka: 011-0001/2023-20

Datum: 12.10.2023

**ZAPISNIK 6. SEJE NADZORNEGA ODBORA OBČINE ŽIROVNICA**

ki je bila v četrtek 12. oktobra 2023, ob 16.00 uri, v prostorih Občine Žirovnica; Breznica 3, Žirovnica.

Prisotni člani NO: Urška Zoya Vidmar, mag. Franc Zupan; Simo Narić

Ostali prisotni: Petra Žvan

Predsednica nadzornega odbora je pozdravila vse prisotne in ugotovila, da so na seji prisotni vsi 3 člani NO in je seja sklepčna.

V nadaljevanju je predsednica NO predlagala sledeči dnevni red seje:

1. **Potrditev zapisnika 5. redne seje NO in pregled realizacije sklepov zadnje seje**
2. **Proračunska postavka 1413 (preverjanje skladnosti izvajanja posameznih dejanj, skladno s predpisi, navodili, zakoni, pregled izplačil iz proračuna)**
3. **Vprašanja in pobude**

Člani NO so glasovali o dnevnem redu seje:

Prisotni: 3

Za: 3

Proti: /

Predsednica NO je ugotovila, da je bil dnevni red sprejet.

**AD1. Potrditev zapisnika 5. redne seje NO in pregled realizacije sklepov zadnje seje**

Na zapisnik ni bilo pripomb, zato je bil na glasovanje dan naslednji

**SKLEP številka 14:**

**Potrdi se zapisnik 5. redne seje Nadzornega odbora Občine Žirovnica z dne 14.6.2023.**

Prisotni: 3

Za: 3

Proti: /

**AD 2. Proračunska postavka 1413 (preverjanje skladnosti izvajanja posameznih dejanj, skladno s predpisi, navodili, zakoni, pregled izplačil iz proračuna)**

Predsednica je povedala, katera dokumentacija je bila poslana članom NO po elektronski pošti.

Poročilo o delu za leto 2022 ZTK Žirovnica, stran 19 in 20: ni navedenih zneskov pri posameznih investicijah. Realizaciji finančnega načrta manjka plan za leto 2022 in realizacija preteklega leta.

Stran 22: manjkajo specifikacije obratovalnih stroškov po posameznih spominskih hišah.

Stran 23: nočitve v Žirovnici, obrazložitve so pomanjkljive, saj ni mogoče ugotoviti trenda, vrst nastanitev, …

Člani No predlagajo, da se ta pripombe upošteva pri pripravi letnega poročila in realizaciji finančnega načrta za leto 2023.

Člani No so se seznanili s PP 1413, zaradi odsotnosti direktorja ZTK, točko premikajo na naslednjo sejo, na katero se povabi direktorja ZTK. Do naslednje seje se članom NO pošlje še odlok o ustanovitvi ZTK in statut ZTK. Naslednja seja bo predvidoma v četrtek 19. oktobra 2023, ob 17.00 uri.

ZTK pripravi še izpis prihodkov in odhodkov po načelu nastanka poslovnega dogodka za obdobje 1.1.-30.9.2023.

Po pregledu dokumentacije in razpravi je predsednica predlagala naslednji

**SKLEP številka 15:**

**Člani NO so se seznanili s proračunsko postavko 1413 in na naslednjo sejo povabijo direktorja ZTK za nadaljnja pojasnila.**

Prisotni: 3

Za: 3

Proti: /

**AD 3. Vprašanja in pobude**

Na naslednji seji se bo preverila realizacija proračunskih sredstev na PP 1871, uprava predloži kartico FK za postavko 1871.

Seja je bila zaključena ob 17.05 uri.

Zapisala:

Petra Žvan, univ.dipl.ekon.

**Urška Zoya Vidmar, mag.prav.in manag.neprem.**

**Predsednica**